Renardus de Cepeio et magister Giraudus, officiales Senonensis curie, omnibus ad quos littere iste pervenerint, in Domino salutem. Notum facimus quod Petrus Morellus, vendidit dilectis nostris canonicis altaris Beate-Marie ortum quendam situm in censu Sancti-Remigii, prope Vennam, unde habuit ab eisdem canonicis septem libras, quinque solidos minus, Parisiensis monete. Hanc venditionem laudaverunt Teclina, uxor ejusdem Petri et filii ipsius Uricus, Tierricus, Nicholaus. Actum coram nobis, Senonis, mense octobri, anno incarnati Verbi millesimo ducentesimo.